section_heading: Zemljopis
paragraph_text: lijevo|mini|<center>Planina [[Xueshan je druga po visini na Tajvanu.]] Obalna ravnica na zapadu i dolina Taichung odvojeni su lancem brežuljaka oko jezgre grada Taichunga koja je gusto naseljena i visoko industrijski razvijena. Tri najnaseljenije četvrti jezgre grada: Fengyuan, Dali i Taiping, su do 2010. godine imale status samostalnih gradova. Na istoku se urbano područje proteže daleko u neprohodne tajvanske središnje planine u distrikt Heping (do 2010. ruralna zajednica). Tamo živi otprilike 11.000 stanovnika (0,4% gradskog stanovništva), a površinom obuhvaća gotovo polovicu gradskog područja. U njemu se nalaze Nacionalni park Shei-Pa, u središnjim planinama, i Nacionalni park Taroko, koji se prostire do istočne obale otoka. Xueshan (雪山), drugi najviši vrh Tajvana s 3.886 m visine, nalazi se na granici sa sjevernim susjednim okrugom Miaoli.